Oficiālais Vēstnesis L 150 , 25/06/1996 Lpp. 0001 - 0002



Komisijas Regula (EK) Nr. 1125/96 (1996. gada 24. jūnijs), kas groza Regulu (EK) Nr. 97/95, ar kuru paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz minimālo cenu un kompensācijas maksājumiem, kas pienākas kartupeļu audzētājiem, un Padomes Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 923/96 [2], un jo īpaši tās 8. panta 5. punktu, ņemot vērā Padomes 1994. gada 27. jūlija Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu [3], kurā jaunākie grozījumi izdarīti ar Regulu (EK) Nr. 206/96 [4], un jo īpaši tās 8. pantu, tā kā Komisijas Regula (EK) Nr. 97/95 [5], kurā jaunākie grozījumi izdarīti ar Regulu (EK) Nr. 206/96, nosaka sīki izstrādātus noteikumus par to, kā piemērot Regulu (EEK) Nr. 1766/92 attiecībā uz minimālo cenu un kompensācijas maksājumiem, kas pienākas kartupeļu audzētājiem, un Padomes Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu; tā kā Regula (EK) Nr. 97/95, cita starpā, nosaka, ka minimālais cietes saturs kartupeļos, ko piegādā uzņēmumiem, kas ražo cieti, ir 13 %; tā kā tomēr Komisijas 1995. gada 20. decembra Regula (EK) Nr. 2953/95, ar ko dažām dalībvalstīm nosaka minimālo cietes saturu kartupeļos 1995./96. tirdzniecības gadā [6], paredz atkāpes no šīs normas, pamatojoties uz Regulas (EK) Nr. 97/95 6. panta 2. punkta otro daļu, Austrijai, Francijai, Nīderlandei, Vācijai un Dānijai nosakot minimālo cietes saturu 12,8 %; tā kā, ņemot vērā pieredzi, šī atkāpe jāiekļauj Regulā (EK) Nr. 97/95, ļaujot cietes ražotājiem pieņemt tādu kartupeļu sūtījumus, kuros cietes saturs ir mazāks par 13 %, ja cietes daudzums, ko var saražot no šiem kartupeļiem, nepārsniedz 1 % no to apakškvotas; tā kā, papildinot 13. pantu, ir jāprecizē sankcijas, ko piemēro, ja tiek pieņemti tādu kartupeļu sūtījumi, kuriem cietes saturs ir mazāks par minimālo atļauto; tā kā jāpārskata kartupeļu definīcija 1. panta f) punktā; tā kā kompensācijas maksājuma piešķiršanas nosacījumi jāprecizē, papildinot 7. pantu, un piemaksas piešķiršanas nosacījumi jāprecizē, papildinot 11. pantu; tā kā Labības pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Regulu (EK) Nr. 97/95 groza šādi. 1) Regulas 1. panta f) punktu aizstāj ar šādu: "f) kartupeļi: kartupeļi, kas paredzēti kartupeļu cietes ražošanai, kā minēts Regulas (EEK) Nr. 1766/92 8. pantā, un kas satur vismaz 13 % cietes, izņemot gadījumus, kad piemēro 6. panta 2. punkta otro daļu."; 2) Regulas 6. panta 2. punktu aizstāj ar šādu: "2. Pieņemtajos sūtījumos cietes saturs nedrīkst būt mazāks par 13 %. Tomēr cietes ražotāji var pieņemt tādu kartupeļu sūtījumus, kuros cietes saturs ir mazāks par 13 %, ja cietes daudzums, ko var saražot no šiem kartupeļiem, nepārsniedz 1 % no apakškvotas. Šajā gadījumā maksājamā minimālā cena atbilst to kartupeļu cenai, kam cietes saturs ir 13 %."; 3) Regulas 7. panta 1. punkta pirmās daļas beigās pievieno šādu teikumu: "Ražotājiem nepiešķir piemaksu par kartupeļiem, kuru kvalitāte nav pienācīgi laba tirdzniecībai, kā arī par kartupeļiem, kas satur mazāk par 13 % cietes, izņemot gadījumus, kad piemērojama 6. panta 2. punkta otrā daļa."; 4) Pievieno šādu 7.a pantu: "7.a pants Saskaņā ar II pielikumā noteiktajām likmēm ražotājiem piešķir kompensācijas maksājumus par kartupeļiem, kuru kvalitāte ir pienācīgi laba tirdzniecībai, ņemot vērā piegādāto kartupeļu cietes saturu. Ražotājiem nepiešķir kompensācijas maksājumu par kartupeļiem, kuru kvalitāte nav pienācīgi laba tirdzniecībai, ne arī par kartupeļiem, kas satur mazāk par 13 % cietes, izņemot gadījumus, kad piemērojama 6. panta 2. punkta otrā daļa."; 5) Regulas 11. panta 1. punkta b) apakšpunktu aizstāj ar šādu: "b) attiecībā uz Regulas (EK) Nr. 1868/94 5. pantā minēto piemaksu ievēro šādus nosacījumus: - pārstrādes uzņēmums pierāda, ka konkrētā ciete ir ražota attiecīgajā tirdzniecības gadā, - uzņēmums pierāda, ka tas posmā, kad ciete piegādāta fabrikai, samaksājis cenu — ne mazāku par Regulas (EEK) Nr. 1766/92 8. panta 1. punktā minēto — par visu kartupeļu daudzumu, kas ražots Kopienā un kas izmantots cietes ražošanai, - uzņēmums pierāda, ka konkrētā ciete ir ražota no kartupeļiem, uz kuriem attiecas 4. pantā minētie audzēšanas līgumi."; 6) Regulas 13. panta 4. punkta pirmajā ievilkumā vārdus "attiecīgo procentu skaitu" aizstāj ar "reģistrēto procentu skaitu"; 7) Pēc 13. panta 4. punkta iekļauj šādu punktu: "4.a. Ja, pretēji 6. panta 2. punktam, ciete, ko var ražot no pieņemtajiem sūtījumiem, kuros cietes saturs ir mazāks par 13 %: - pārsniedz 1 % no pārstrādes uzņēmuma apakškvotas, tad piemaksu nepiešķir par pārsniegto daudzumu. Turklāt par apakškvotu piešķirto piemaksu samazina par summu, kas desmit reizes pārsniedz reģistrēto procentu skaitu; - pārsniedz 11 % no pārstrādes uzņēmuma apakškvotas, tad attiecīgajā tirdzniecības gadā piemaksu nepiešķir. Turklāt pārstrādes uzņēmumam nav tiesību saņemt piemaksu par nākamo tirdzniecības gadu."; 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. To piemēro no 1996. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 24. jūnijā Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 126, 24.5.1996., 37. lpp. [3] OV L 197, 30.7.1994., 1. lpp. [4] OV L 27, 3.2.1996., 7. lpp. [5] OV L 16, 24.1.1995., 3. lpp. [6] OV L 308, 21.12.1995., 44. lpp. --------------------------------------------------